దక్షిణాఫ్రికా మిశ్రమ ఆర్థిక వ్యవస్థను కలిగి ఉంది. అతిపెద్ద ఆర్ధికవ్యవస్థ కలిగిన ఆఫ్రికాదేశాలలో రెండవ స్థానంలో (నైజీరియా తర్వాత) ఉంది. ఇది ఆఫ్రికాలోని ఇతర ఉప-సహారా దేశాలలో అత్యధిక తలసరి స్థూల దేశీయ ఉత్పత్తి (జి.డి.పి) కలిగిన దేశంగా ఉంది. (2012 నాటికి $ 11,750 అమెరికా డాలర్లు కొనుగోలు సామర్థ్యం). అయినప్పటికీ దక్షిణాఫ్రికా ఇప్పటికీ తీవ్రమైన పేదరికం, నిరుద్యోగం సమస్యలను ఎదుర్కొంటున్నది. గినా కోఎఫీషియంట్ చేత లెక్కించబడిన ఆదాయ అసమానత అత్యధింగా ఉన్న ప్రపంచ దేశాలలో మొదటి 10 దేశాలలో ఒకటిగా ఉంది. 

ప్రపంచంలోని చాలా పేద దేశాల ఉన్నట్లు దక్షిణాఫ్రికాలో అభివృద్ధి చెందుతున్న అనధికారిక ఆర్థిక వ్యవస్థ లేదు. దక్షిణాఫ్రికా ఉద్యోగాలలో కేవలం 15% మాత్రమే అనధికారిక రంగంలో ఉన్నాయి. బ్రెజిలు భారతదేశంలో సగానికంటే అధికం, ఇండోనేషియాలో దాదాపు మూడవ వంతు ఉన్నాయి. ఆర్గనైజేషను ఫర్ ఎకనామికు కో-ఆపరేషను అండ్ డెవలప్మెంటు (ఒ.ఇ.సి.డి) ఈ వ్యత్యాసాన్ని దక్షిణాఫ్రికా సంక్షేమ వ్యవస్థ కారణమని ఆపాదిస్తుంది. ప్రపంచ బ్యాంకు పరిశోధన ఆధారంగా తలసరి జిడిపి, మానవ అభివృద్ధి సూచిక వర్గీకరణలో విపరీతమైన వ్యత్యాసాలు కలిగిన ఆఫ్రికా దేశాలలో దక్షిణాఫ్రికా ఒకటి అని భావిస్తున్నారు. బోత్సువానాలో మాత్రమే అత్యధికవ్యత్యాసం ఉంది.

1994 తరువాత ప్రభుత్వ విధానం ద్రవ్యోల్బణాన్ని తగ్గించి, ప్రజా నిధులను స్థిరీకరించి అలాగే కొన్ని విదేశీ పెట్టుబడిని ఆకర్షించింది. అయితే వృద్ధి మాత్రం ఇప్పటికీ సగటుకంటే తక్కువగానే ఉంది. 2004 నుండి ఆర్థిక వృద్ధి గణనీయంగా పెరిగింది; ఉద్యోగావకాశాలు, రాజధాని నిర్మాణం రెండూ అభివృద్ధి చెందాయి. జాకబ్ జుమా అధ్యక్ష పదవీ కాలంలో ప్రభుత్వం ప్రభుత్వ-యాజమాన్య సంస్థల(ఎస్.ఒ.ఇ) పాత్రను అభివృద్ధి చేసింది. అతిపెద్ద ఎస్.ఒ.ఇ.లలో కొన్ని ఎస్కోం, ఎలెక్ట్రికు పవర్ మోనోపోలీ, సౌత్ ఆఫ్రికా ఎయిర్వేసు (ఎస్.ఎ.ఎ), ట్రాంసునెట్, రైలురోడు, పోర్టు మోనోపోలీ. ఈ ఎస్.ఒ.ఇ. లలో కొన్ని లాభదాయకంగా పనిచేయడం లేదు. ఎస్.ఎ.ఎ. వంటివి 20 సంవత్సరాలలో R30 బిలియన్లు గడించాయి.

దక్షిణాఫ్రికా ఒక ప్రసిద్ధ పర్యాటక కేంద్రంగా ఉంది. పర్యాటకం నుండి గణనీయమైన ఆదాయం వస్తుంది.

ఇతర ఆఫ్రికా దేశాలతో సహా దక్షిణాఫ్రికా ప్రధాన అంతర్జాతీయ వ్యాపార భాగస్వాములు - జర్మనీ, యునైటెడ్ స్టేట్స్, చైనా, జపాన్, యునైటెడ్ కింగ్డం, స్పెయిన్.

దక్షిణాఫ్రికా వ్యవసాయ పరిశ్రమ సుమారు 10% ఉద్యోగావకాశాలు కల్పిస్తుంది. ఆఫ్రికాలోని ఇతర దేశాలతో పోలిస్తే చాలా ఇది తక్కువగా ఉంటుంది. అదేవిధంగా శ్రామికులకు పనిని అందిస్తూ దేశ జి.డి.పి.లో 2.6% కి భాగస్వామ్యం వహిస్తూ ఉంది. భూమి శుష్కత కారణంగా, పంట ఉత్పత్తికి 13.5% భూభాగం మాత్రమే సహకరిస్తుంది. అధిక సారవంతమైన భూమి కేవలం 3% మాత్రమే ఉన్నట్లు భావిస్తారు.

2013 ఆగస్టులో " ఎఫ్.డి.ఐ. మాగజైను " ఆధారంగా దక్షిణాఫ్రికా ఆర్థిక సమర్ధతలో, కార్మిక పర్యావరణం, వ్యయ-సమర్థత, మౌలిక సదుపాయాలు, వ్యాపార అనుకూలత, విదేశీ ప్రత్యక్ష పెట్టుబడి వ్యూహంలో ఆఫ్రికాదేశాలలో అగ్రస్థానంలో ఉందని భావిస్తున్నారు.

ఫైనాంసు సీక్రెటు ఇండెక్సు (ఎఫ్డిఐ) దక్షిణాఫ్రికా ప్రపంచంలో 50 వ సురక్షితమైన పన్ను స్వర్గంగా ఉంది.

ఆర్ధికరంగం
మతం
పోర్చుగీసు పాలన
డచ్చి పాలన